CPW บวก 5% นิวไฮรอบ 2 เดือน โบรกเชียร์ซื้อเป้า 6 บ. จับตากำไรปีนี้โตแรง 51%  
CPW บวก 5% นิวไฮรอบ 2 เดือน โบรกเชียร์ซื้อเป้า 6 บ. จับตากำไรปีนี้โตแรง 51% โดย ณ เวลา 15:25 น. อยู่ที่ระดับ 5.75 บาท เพิ่มขึ้น 0.30 บาท 
CPW บวก 5% นิวไฮรอบ 2 เดือน โบรกเชียร์ซื้อเป้า 6 บ. จับตากำไรปีนี้โตแรง 51% โดย ณ เวลา 15:25 น. อยู่ที่ระดับ 5.75 บาท เพิ่มขึ้น 0.30 บาท 
8 เม.ย. 2565

ผู้สื่อข่าวรายงานว่าวันนี้ (8 เม.ย. 2565) ราคาหุ้น บริษัท คอปเปอร์ ไวร์ด จำกัด (มหาชน) หรือ CPW ณ เวลา 15:25 น. อยู่ที่ระดับ 5.75 บาท เพิ่มขึ้น 0.30 บาท หรือ 5.50% โดยทำจุดสูงสุดที่ 5.90 บาท และทำจุดต่ำสุดที่ 5.45 บาท ด้วยมูลค่าการซื้อขาย  61.61 ล้านบาท โดยหุ้นบวกแรงในรอบ 2 เดือนโดยเทียบตั้งแต่หุ้นยืนที่ระดับ 6.05 บาท เมื่อวันที่ 20 ม.ค.2565

บริษัทหลักทรัพย์ ทิสโก้ จำกัด ระบุในบทวิเคราะห์ (24 ก.พ.2565) โดยคาดว่า ปี 2565 จะยังเป็นปีที่กำไรสุทธิของ CPW เติบโตได้สูง 51% จากงวดเดียวกันของปีก่อน จาก 1) การรับรู้ IBIZ Plus เต็มปีและจำนวนสาขาที่เพิ่มขึ้นมาอยู่ที่ 107 สาขา และบริษัทมีแผนขยายสาขา 8 สาขา
2) คาดสินค้าไอที ยังคงมีความต้องการต่อเนื่อง รวมทั้งคาดสินค้าไลฟ์ สไตล์ (สัดส่วนกว่า 30% ของ CPW) จะฟื้นตัวขึ้นจากแนวโน้มเศรษฐกิจที่ดีขึ้นและกิจกรรมการเดินทางท่องเที่ยวที่ฟื้นตัว ซึ่งจะส่งผลให้รายได้และอัตรากำไรของ CPW มีแนวโน้มเติบโตเพิ่มขึ้นเนื่องจากสินค้าไลฟ์สไตล์มีอัตรากำไรที่สูงกว่าสินค้าคอมพิวเตอร์และมือถือ ทั้งนี้แนะนำ “ซื้อ” จากเดิม “ถือ” มูลค่าเหมาะสมที่ 6 บาท